OzLabs/hebrew-wiki-articles huggingface dataset:
תחרות היופי לגמלים מאזיין-אל-איבל

מאזיין אל-איבל, הידוע גם כפסטיבל המלך עבד אל-עזיז, הוא תחרות יופי לגמלים שהעלו שבט הקטאני שבערב הסעודית.<ref></ref> הוא מתקיים בגוווייה מדי שנה. בשנת 2007 השתתפו 250 בעלי גמלים, שהציגו בסך הכל יותר מ-1,500 גמלים. המשתתפים מגיעים מכל מדינות המפרץ למעט עומאן, ומכל מחוז בערב הסעודית, למעט אזור ההר הדרום-מערבי, שבו אין מגדלי גמלים. התחרות נוצרה כמחווה של כבוד לתפקידם של הגמלים בהיסטוריה הבדואית, וכן למטרת שימור זני גמלים גזעיים.<ref name="reuters"></ref>

ארבעה זני גמלים משתתפים במופע: המג'הים, שהוא שחור; המגאטיר, שהוא לבן; השי'ל, שצבעו חום כהה; והגופרית, שצבעו בז' וכתפיו שחורות.<ref></ref> הגמלים נדרשים לבדיקות בריאות מקיפות וקפדניות, ורופאים וטרינריים נוכחים באירוע.<ref></ref> האירוע נתמך על ידי המלך ועל ידי סולטן, נסיך הכתר. <ref></ref>

פרסים מוענקים לגמלים היפים ביותר בארבע קטגוריות, בהתאם למספר הגמלים שהביא הבעלים: קבוצות של 100, 50, 10, וגמלים בודדים. יופיו של הגמל מבוסס על הקריטריונים הבאים: גודל ראשו, האם שפתיו מכסות את שיניו, אורך צווארו, רמת העיגול של הדבשת שלו; האם הוא בעל עיניים גדולות וריסים ארוכים;<ref name="tele"></ref> האף צריך להיות ארוך ולצנוח למטה, האוזניים צריכות להיות זקופות לאחור, הדבשת צריכה להיות גבוהה, וממוקמת מעט לאחור.<ref></ref> הגמל היפה ביותר נקרא "בייראק" (Bayraq), ומחירו יכול להגיע ל־3 מיליון דולר אמריקאי. ככלל, הגמלים הזוכים עשויים להימכר במחירים העולים על מיליון ריאל.<ref name="reuters" /> בשנת 2007, סך כל הפרסים שהוענקו לזוכים כללו 10 מיליון ריאל וכן 72 רכבי ספורט. חלק מהפסטיבל מוקדש לסחר בגמלים, שבו מיליוני דולרים מחליפים ידיים מדי יום.

ביקורת נגד התחרות הושמעה מפי חברי בתי ספר מוסלמיים מחמירים, אשר הגדירו את המופעים כמרושעים, והצהירו כי המשתתפים צריכים לשאוף לגאולת האל. בנוסף, חלק ממגדלי הגמלים מסרבים להשתתף בתחרות, בטענה כי היא הפכה לממוסחרת מדי לאחר שהחלו להיכנס אליה אנשי עסקים עשירים, שאין להם עניין אמיתי בשימור הגזעים, והם מתעניינים אך ורק בתהילה.<ref name="france"></ref>

במהלך הפסטיבל מתקיימים גם ריקודים, סעודות ומסיבות, כמו גם מופעי גמלים לבני נוער.<ref name="vice"></ref>

תחרות דומה המתקיימת באבו דאבי היא פסטיבל אל-דאפרה, המעניק גם פרסים למיטב הנאקות החולבות, ומארח גם מרוצי גמלים.<ref></ref> פסטיבל זה מתמקד בגמלים מקומיים המכונים אסייל, וכן בגמלים כהי עור המכונים מג'הים. הפסטיבל כולל גם ציד באמצעות בזים, מרוצי סוסי סלוקי וסוסים ערבים, ותחרויות אריזת תמרים. <ref></ref>

== אירוע פסילה של גמלים שקיבלו טיפול בוטוקס ==
בשנת 2021, פסלו הרשויות בסעודיה למעלה מ-40 גמלים שהתחרו בתחרות היופי, לאחר שהתגלה כי הם קיבלו טיפולי בוטוקס וטיפולים מלאכותיים אחרים כדי לשפר את סיכוייהם לזכות.

זריקות בוטוקס, מתיחות פנים וטיפולים קוסמטיים אחרים שנועדו לייפות את הגמלים אסורים בתוקף על ידי המארגנים. השופטים בתחרות הגבירו את הפיקוח על גמלים במטרה לאתר ולפסול גמלים שעברו טיפול קוסמטי, והם משתמשים לשם כך בטכנולוגיה מיוחדת ומתקדמת כדי לאתר הונאות. כך אותרו עשרות בעלי גמלים שמתחו את השפתיים והאף של גמליהם, השתמשו בהורמונים כדי להגדיל את מסת השרירים שלהם, והזריקו בוטוקס בראשיהם ובשפתיהם כדי שיהיו גדולים יותר.<ref></ref>

== הערות שוליים ==

קטגוריה:גמליים בתרבות
קטגוריה:ערב הסעודית: תרבות
קטגוריה:תחרויות יופי
בקינגהאם (עיר)

בקינגהאם (באנגלית: Buckingham) היא עיירת שוק היסטורית וקהילה אזרחית הממוקמת במחוז הטקסי של בקינגהאמשייר, אנגליה. העיירה שוכנת באיילסברי וייל הציורי, ומתהדרת בהיסטוריה עשירה, וארכיטקטורה עתיקה. העיר ידועה בכיכר השוק שלה וכביתה של אוניברסיטת בקינגהאם, ומציעה שילוב של חיים מסורתיים ומודרניים.

== אטימולוגיה ==
מקור השם באנגלית עתיקה; Bucc+inga+hām Buccingahām.<ref name=":0"></ref>

Bucca – עז / שם של אדם.<ref name=":0" />

Ing – של.

hām – בית/יישוב/כפר.

== היסטוריה ==
העיר נוסדה בתחילת המאה ה-7 כיישוב.<ref name=":0" /> בתקופת ימי הביניים היא הפכה לעיר שוק משגשגת ולמרכז המנהלי של בקינגהאמשייר. העיירה קיבלה צ'רטר לשוק שבועי בשנת 1554, מסורת שנמשכת גם היום. מיקומה האסטרטגי של העיירה הפך אותה למרכז חיוני לנתיבי מסחר וממשל.

== נקודות ציון ==
* הכלא הישן של בקינגהאם (Buckingham Old Gaol): אתר היסטורי בולט בבקינגהאם, הכלא הישן שימש בעבר כבית הכלא של העיירה. כיום, ניצב בו ניצב מוזיאון, המציע תובנות על היסטוריית העונשין של העיר.
* כנסיית סנט פיטר וסנט פול (St. Peter and St. Paul, Buckingham Parish Church): כנסיית אנגליקנית מפוארת המציגה אדריכלות מורכבת ומהווה עדות להיסטוריה הדתית של בקינגהאם.
* אוניברסיטת בקינגהאם: הוקמה בשנות ה-70, אוניברסיטה זו מילאה תפקיד חיוני בזהות ובצמיחה המודרנית של בקינגהאם.

== כלכלה ותרבות ==
כלכלת בקינגהאם הפכה מגוונת במהלך השנים, עם שילוב של מגזרי קמעונאות, חינוך ועסקים קטנים. כיכר השוק של העיירה נותרה מוקד הומה לסוחרים ולמבקרים. סצנת התרבות של בקינגהאם כוללת פסטיבלים מקומיים, אירועי אמנות ותחושת גאווה קהילתית.

== תחבורה ==
העיירה נהנית מקישורי תחבורה טובים, כאשר כביש A421 מספק גישה לעיר הסמוכה מילטון קינס ולכביש המהיר M1. לבקינגהאם יש גם שירות אוטובוסים מקומי המחבר אותה לעיירות ולכפרים שכנים.

== חינוך ==
העיר היא ביתה של אוניברסיטת בקינגהאם ומושכת אליה סטודנטים מרקעים שונים.

== קישורים חיצוניים ==

* 

== הערות שוליים ==

קטגוריה:בקינגהאמשייר
קטגוריה:ערי שוק אירופיות בימי הביניים
מבחן וסרמן

מבחן וסרמן או תגובת וסרמן (באנגלית: Wassermann test או Wassermann reaction בקיצור WR)<ref></ref> היא בדיקת נוגדנים לעגבת על שם הבקטריולוג היהודי-גרמני אוגוסט פון וסרמן, המבוססת על מבחן קיבוע משלים (התחברות של המשלים לקומפלקס שנוצר כאשר נוגדן מגיב עם אנטיגן ספציפי. בדיקה לנוכחות המשלים, לאחר ערבוב תמיסה המכילה אורגניזם ידוע עם נסיוב החולה, יכולה לאשר נוכחות זיהום הנגרם על-ידי האורגניזם החשוד). תגובת וסרמן לאבחון עגבת היא בדיקת קיבוע משלים. זו הייתה בדיקת הדם הראשונה לאיתור עגבת והראשונה בקטגוריית הבדיקה הלא-טרפונמאלית (טרפונמה היא שם התולעת שגורמת לעגבת) (NTT). בדיקות NTT חדשות יותר, כמו מבחן RPR (בקיצור RPR) ובדיקת VDRL (בקיצור VDRL), החליפו אותו בעיקר. במהלך אמצע המאה ה-20. בתחומי "סמכויות שיפוט" רבים, כולל רוב מדינות ארצות הברית, נדרשו בזמנו מבקשי רישיון נישואין לעבור מבחן וסרמן על פי חוק.

== השיטה ==
נלקחת דגימת דם או נוזל המוח והשדרה ומוחדרת לאנטיגן - קרדיוליפין המופק משריר בקר או לב. נוגדנים לא ספציפיים לעגבת (RPR) מגיבים עם הליפיד - תגובת וסרמן של נוגדני תסמונת אנטי-פוספוליפידית (APA). עוצמת התגובה (בדרגה 1, 2, 3 או 4) מעידה על חומרת המצב.

== חוסר ודאות ==
ניהול מבחן וסרמן במרפאה לעובדי חווה נודדים בפלורידה ב-[[1941.]]
התגובה אינה ספציפית לעגבת ותיצור תגובה חיובית גם למחלות אחרות, כולל זאבת, מלריה ושחפת. ייתכן שאדם נגוע לא ייצור תגובה ואדם שטופל בהצלחה במחלה ימשיך לייצר תגובה.

מבחן וסרמן אינה יעילה בזיהוי עגבת ראשונית מכיוון שטרם הופק מספיק ריאגין מהרס רקמות בשלב זה. לכן, שיטות יעילות יותר היו נושא מחקר נפוץ.<ref></ref>

== פיתוח ועידון ==
בדיקת הנוגדנים פותחה על ידי וסרמן, יוליוס ציטרון ואלברט נייסר (גם הוא מיקרוביולוג יהודי-גרמני) במכון רוברט קוך למחלות זיהומיות בשנת 1906.<ref>A Wassermann, A. Neisser and C. Bruck. Eine serodiagnostische Reaktion bei Syphilis. Deutsche medicinische Wochenschrift, Berlin, 1906, 32: 745–46. Announcing the test for syphilis.</ref> המבחן היה התפתחות מתוך עבודתם של ז'ול בורדה ושל אוקטאב ז'נגו (Octave Gengou) על מבחן קיבוע משלים, שפורסמה ב-1901, והתגובה החיובית נקראת לפעמים תגובת בורדה-ז'נגו-וסרמן או תגובת בורדה-וסרמן.
== קישורים חיצוניים ==
* [https://meshb.nlm.nih.gov/record/ui?name=Wassermann+reaction Wassermann+reaction] at the U.S. National Library of Medicine Medical Subject Headings (MeSH)
== הערות שוליים ==

* ד"ר יוליוס ציטרון, "חסינות" (תרגום לאנגלית) 1914 163–64

קטגוריה:1906
קטגוריה:ביולוגיה
קטגוריה:בדיקות דם
קטגוריה:מיקרוביולוגיה
קטגוריה:מיקרוביולוגים יהודים
פרינס טג'יואזה

פרינס טג'יואזה (באנגלית: Prins Tjiueza נולד ב-12 במרץ 2002 בואלוויס ביי שבנמיביה) הוא כדורגלן נמיבי המשחק בעמדת הקשר ההתקפי בקבוצת ליריה פריזרן מליגת העל הקוסובנית ובנבחרת נמיביה.

== קריירת מועדונים ==
טג'יואזה גדל במחלקת הנוער של בלו ווטרס, והחל את הקריירה המקצוענית שלו בקבוצה הבוגרת של המועדון במסגרת ליגת העל הנמיבית.

בחודש אוגוסט 2022 חתם בליריה פריזרן מליגת המשנה הקוסובנית. בתום עונת העפיל עם המועדון לליגת העל הקוסובנית.

== קריירה בינלאומית ==
ב-28 במרץ 2021 ערך טג'יואזה את הופעת הבכורה שלו בנבחרת נמיביה, בניצחון 2-1 על נבחרת גינאה במסגרת מוקדמות גביע אפריקה לאומות 2021.

נכלל בסגל נבחרת נמיביה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים נמיבים
קטגוריה:קשרי כדורגל נמיבים
קטגוריה:כדורגלני נבחרת נמיביה
קטגוריה:כדורגלני גביע אפריקה לאומות 2023
קטגוריה:ספורטאים זרים בקוסובו
קטגוריה:ילידי 2002
אפרוסיוס פטרוס

אפרוסיוס מגאמנו פטרוס (באנגלית: Aprocius Megameno Petrus נולד ב-9 באוקטובר 1999 בואלוויס ביי שבנמיביה) הוא כדורגלן נמיבי המשחק בעמדת המגן השמאלי בקבוצת ליריה פריזרן מליגת העל הקוסובנית ובנבחרת נמיביה.

== קריירת מועדונים ==
פטרוס החל את הקריירה המקצוענית שלו בקבוצות אילבן ארוס ובלו ווטרס במסגרת ליגת העל הנמיבית.

בחודש אוגוסט 2022 חתם בליריה פריזרן מליגת המשנה הקוסובנית. בתום עונת העפיל עם המועדון לליגת העל הקוסובנית.

== קריירה בינלאומית ==
ב-27 במרץ 2018 ערך פטרוס את הופעת הבכורה שלו בנבחרת נמיביה, בניצחון 2-1 על נבחרת לסוטו במשחק ידידות.

נכלל בסגל נבחרת נמיביה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים נמיבים
קטגוריה:מגני כדורגל נמיבים
קטגוריה:כדורגלני נבחרת נמיביה
קטגוריה:כדורגלני גביע אפריקה לאומות 2023
קטגוריה:ספורטאים זרים בקוסובו
קטגוריה:ילידי 1999
אליו פאדרה

אליו פאדרה (באנגלית: Alieu Fadera נולד ב-3 בנובמבר 2001 בפג'ארה שבגמביה) הוא כדורגלן גמביאני המשחק בעמדת קשר הכנף בקבוצת קומו מהסרייה א' ובנבחרת גמביה.

== קריירת מועדונים ==
פאדרה גדל במחלקת הנוער של ריאל דה בנג'ול, והחל את הקריירה המקצוענית שלו בקבוצה הבוגרת של המועדון במסגרת ליגת העל הגמביאנית.

ב-6 במרץ 2020 חתם בפוהרוני מליגת העל הסלובקית. הוא ערך 34 הופעות ליגה במדי המועדון, בהן הבקיע ששה שערים.

ב-3 באוגוסט 2021 חתם פאדרה על חוזה לארבע שנים בזולטה ורכם מליגת העל הבלגית. הוא ערך 51 הופעות ליגה במדי המועדון, בהן הבקיע ששה שערים.

ב-1 ביולי 2023 חתם פאדרה בראסינג גנק מליגת העל הבלגית. ב-25 ביולי ערך את הופעת הבכורה שלו במועדון, בתיקו 1-1 נגד סרבט ז'נבה במסגרת הסיבוב השני במוקדמות ליגת האלופות לעונת 2023/2024. ב-29 ביולי ערך את הופעת הבכורה שלו בליגה, בניצחון 4-0 על ר.ו.ד. מולנבק במסגרת המחזור הראשון לעונת . במשחק זה הבקיע את שער הבכורה שלו במועדון.

ב-14 באוגוסט 2024 חתם פאדרה על חוזה ל-4 שנים בקומו מהסרייה א'.<ref></ref>

== קריירה בינלאומית ==
ב-20 בנובמבר 2022 ערך פאדרה את הופעת הבכורה שלו בנבחרת גמביה, בתיקו 0-0 נגד נבחרת גינאה ביסאו במשחק ידידות.

נכלל בסגל נבחרת גמביה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גמביאנים
קטגוריה:קשרי כדורגל גמביאנים
קטגוריה:כדורגלני זולטה ורכם
קטגוריה:כדורגלני ראסינג גנק
קטגוריה:כדורגלני קומו
קטגוריה:כדורגלני נבחרת גמביה
קטגוריה:כדורגלני גביע אפריקה לאומות 2023
קטגוריה:ספורטאים זרים בסלובקיה
קטגוריה:גמביאנים שנולדו ב-2001
הר כרמילה

הר כרמילה ממוקם בקצה המערבי של הרי ירושלים, בקרבת שמורת המסרק. על פסגת ההר צומח חורש טבעי וחורש אורנים, שניטע על ידי קרן קיימת לישראל. מהפסגה ניתן לצפות על נחל כסלון, על אזור השפלה ומישור החוף הדרומי. שמורת המסרק ואל נחל כרמילה העובר ממערב להר.

==אתרים בסביבת ההר==
בפסגת ההר ממוקמים שרידיו של בית בד עתיק, בורות מים ומבנים הרוסים. בקרבת הפסגה נמצאו שרידיו של כפר ערבי שננטש במלחמת העצמאות, ח'רבת אלח'יר, ובו שרידים של בוסתנים, גדרות, שרידי בית בד ואבני ריחיים.

===יער הקדושים===
היער ניטע על ידי קק"ל. נטעו בו כ-6 מיליון עצים לזכר קורבנות השואה. ביער הוקמו מייצגים ואנדרטאות לזכר קורבנות השואה בהן אנדרטת מגילת האש, מערת בני ברית, מערה טבעית ששמה הנוסף מערת הקדושים, מקום בו מתייחדים עם זכרם של קורבנות השואה. נקראת על שם ארגון בני ברית, אשר תרם את הסכום הדרוש לנטיעת היער ויד אנה פרנק.

==קישורים חיצוניים==
* 

==הערות שוליים==

קטגוריה:הרי יהודה
קטגוריה:הרי ירושלים
קטגוריה:יער הקדושים
קטגוריה:שביל ישראל
מרטין ויטיק

מרטין ויטיק (בצ'כית: Martin Vitík; נולד ב-21 בינואר 2003 בצ'כיה) הוא כדורגלן צ'כי המשחק בעמדת הבלם בקבוצת ספרטה פראג מליגת העל הצ'כית.

== קריירת מועדונים ==
ויטיק גדל במחלקות הנוער של קראלוב דבור, טמפו פראג וספרטה פראג. בשנת 2020 החל לשחק בקבוצה הבוגרת של ספרטה פראג במסגרת ליגת העל הצ'כית, ובעונת זכה עמה באליפות צ'כיה.

== קריירה בין-לאומית ==
ויטיק היה חלק מסגל נבחרת צ'כיה עד גיל 21 בטורניר אליפות אירופה עד גיל 21 בשנים 2021 ו-2023. ב-20 בנובמבר 2023 ערך את הופעתו הבכורה בנבחרת הבוגרת נגד במוקדמות יורו 2024.

נכלל בסגל נבחרת צ'כיה לטורניר יורו 2024.

== תארים ==
;ספרטה פראג
* אליפות צ'כיה (1): 2022/2023

== קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:בלמי כדורגל צ'כים
קטגוריה:כדורגלני ספרטה פראג
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:צ'כים שנולדו ב-2003
עוסמאן דיומאנדה

עוסמאן דיומאנדה (בצרפתית: Ousmane Diomande נולד ב-4 בדצמבר 2003 באביג'אן שבחוף השנהב) הוא כדורגלן איווארי המשחק בעמדת הבלם בקבוצת ספורטינג ליסבון מליגת העל הפורטוגלית ובנבחרת חוף השנהב.

== קריירת מועדונים ==
דיומאנדה גדל במחלקת הנוער של אולימפיק ספורט אבובו, ובחודש ינואר 2020 הצטרף למחלקת הנוער של מיטיולן מליגת העל הדנית.

ב-5 באוגוסט 2022 הושאל דיומאנדה למשך עונה אחת למפרה מליגת העל הפורטוגלית. הוא ערך 13 הופעות במהלך תקופת ההשאלה.

ב-31 בינואר 2023, באמצע תקופת ההשאלה שלו למפרה ולאחר שהרשים בהופעותיו, קטעה מיטיולן את השאלתו והוא חתם על חוזה לארבע שנים וחצי בספורטינג ליסבון מליגת העל הפורטוגלית. ב-6 בפברואר ערך את הופעת הבכורה שלו במועדון, בניצחון 1-0 על ריו אבה במסגרת המחזור ה-19 בליגה לעונת 2022/2023. ב-21 במאי הבקיע את שער הבכורה שלו במועדון, בתיקו 2-2 נגד בנפיקה ליסבון במסגרת המחזור ה-33 בליגה.

== קריירה בינלאומית ==
ב-9 בספטמבר 2023 ערך דיומאנדה את הופעת הבכורה שלו בנבחרת חוף השנהב, בניצחון 1-0 על נבחרת לסוטו במסגרת מוקדמות גביע אפריקה לאומות 2023.

נכלל בסגל נבחרת חוף השנהב לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים מחוף השנהב
קטגוריה:בלמי כדורגל מחוף השנהב
קטגוריה:אביג'אן: כדורגלנים
קטגוריה:כדורגלני מיטיולן
קטגוריה:כדורגלני ספורטינג ליסבון
קטגוריה:כדורגלני נבחרת חוף השנהב
קטגוריה:כדורגלני גביע אפריקה לאומות 2023
קטגוריה:ספורטאים זרים בדנמרק
קטגוריה:ספורטאים זרים בפורטוגל
קטגוריה:איבוארים שנולדו ב-2003
נחל כרמילה

נחל כרמילה הוא נחל הזורם בהרי ירושלים.

==תוואי הנחל==
תחילתו של הנחל בגובה למעלה מ-500 מטר דרומית ליישוב בית מאיר. בנקודה זו ניתן לצפות על שער הגיא ורכס שיירות. לאחר מכן הוא פונה לדרום מערב דרך עמק המעמיק בתלילות עם מדרונות מיוערים, חולף על פני הר כרמילה מצפון וממערב. ממזרח לכפר אשתאול הוא זורם משמאל לוואדי נחל כסלון.

==צמחייה==
בסוף עונת החורף או בתחילת האביב ניתן לחזות בפריחת האירוס הארץ-ישראלי בגוונים של לבן וצהוב, וכן בצבעוני ההרים. במדרונות מצידו של הנחל צומחת סירה קוצנית לצד מרווה משולשת.
בצידו המערבי של הנחל מצוקים גבוהים ובחורף מתמלאים הגבים במים.<ref></ref>
לוארך גדות הנחל ניתן לחזות בעצי אורן וחרוב, צמחיית בתה עשירה, בין היתר ניתן למצוא עיריות, צבעונים ושום האבקנים. בגדתו המערבית מצוק ובו כמה מערות. בנחל נמצאו שרידי כבשן סיד עתיק. טראסות חקלאיות מפוזרות בסביבה, אשר ייתכן ומעידות על קיומו של אזור חקלאי קדום.<ref></ref>

==קישורים חיצוניים==
* 

==הערות שוליים==

כרמילה
קטגוריה:הרי ירושלים
קטגוריה:יער הקדושים
קטגוריה:שביל ישראל
עומר קמפוס

עומר אנטוניו קמפוס צ'אגויה (בספרדית: Omar Antonio Campos Chagoya; נולד ב-20 ביולי 2002 במקסיקו סיטי שבמקסיקו) הוא כדורגלן מקסיקני המשחק בעמדת המגן השמאלי בקבוצת סנטוס לגונה מליגת העל המקסיקנית.

== קריירת מועדונים ==
קמפוס גדל במחלקת הנוער של סנטוס לגונה. בשנת 2021 החל לשחק בקבוצה הבוגרת של המועדון במסגרת ליגת העל המקסיקנית. בשלוש העונות הראשונות שלו בקבוצה הבוגרת ערך 88 הופעות ליגה והבקיע שלושה שערים.

== קישורים חיצוניים ==

קטגוריה:כדורגלנים מקסיקנים
קטגוריה:מגני כדורגל מקסיקנים
קטגוריה:כדורגלני סנטוס לגונה
קטגוריה:מקסיקנים שנולדו ב-2002
עולה על שולחנות

"עולה על שולחנות" הוא שיר שהוקלט על ידי הזמרת הישראלית מארינה מקסימיליאן בהפקת הדי ג'יי איתי גלו.<ref name=":0"></ref> הוא יצא לאור ב-12 ביולי 2022, בהוצאת חברת התקליטים D-Music, כסינגל שלא מתוך אלבום.<ref name=":0" /> את השיר כתבו והלחינו מקסימיליאן ורון ביטון להפקה של גלו.<ref name=":0" />

השיר הגיע למקום החמישי במצעד של מדיה פורסט.<ref></ref>

== רקע וכתיבה ==
השיר נכתב והולחן על ידי מארינה מקסימיליאן ורון ביטון והופק על ידי איתי גלו.<ref name=":0" /> בכתבה שפורסמה בוואלה! בסמוך ליציאתו של "עולה על שולחנות" נכתב כי הוא . בסרוגים פורסמה כתבה בה נכתב שמקסימיליאן משנה את הכיוון המוזיקלי שלה בשיר הזה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4 מיליון השמעות.<ref></ref>

== וידאו קליפ ==
קליפ המילים הרשמי של השיר פורסם ב-12 ביולי 2022 בסמוך ליציאתו של "עולה על שולחנות" כסינגל.<ref name=":0" />

נכון לספטמבר 2023 עומד מונה הצפיות של הקליפ על למעלה מ-4 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|12 ביולי 2022
|הזרמת מוזיקה • הורדה דיגיטלית
|D-Music
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי מארינה מקסימיליאן
קטגוריה:שירי איתי גלו
קטגוריה:שירים באנגלית
קטגוריה:שירים שנכתבו על ידי רון ביטון
קטגוריה:שירים שהולחנו על ידי רון ביטון
קטגוריה:שירים שהופקו על ידי איתי גלו
קטגוריה:שירים על אבות
קטגוריה:שירים על אמהות
קונסטנטינוס קוליאראקיס

קונסטנטינוס קוליאראקיס (ביוונית: Κωνσταντίνος Κουλιεράκης; נולד ב-28 בנובמבר 2003 בחאניה שביוון) הוא כדורגלן יווני המשחק בעמדת הבלם בקבוצת וולפסבורג מהבונדסליגה ובנבחרת יוון.

== קריירת מועדונים ==
קוליאראקיס גדל במחלקת הנוער של פאוק סלוניקי. בשנת 2021 החל לשחק בקבוצת המילואים של המועדון. בעונת החל לשחק באופן קבוע בקבוצה הראשונה של המועדון, ובסך הכל ערך 25 הופעות ליגה בעונה זו, בהן הבקיע שני שערים.

== קריירה בינלאומית ==
ב-17 בנובמבר 2022 ערך קוליאראקיס את הופעת הבכורה שלו בנבחרת יוון, בתיקו 2-2 נגד נבחרת מלטה במשחק ידידות.

== קישורים חיצוניים ==

קטגוריה:כדורגלנים יוונים
קטגוריה:בלמי כדורגל יוונים
קטגוריה:כדורגלני פאוק סלוניקי
קטגוריה:כדורגלני וולפסבורג
קטגוריה:כדורגלני נבחרת יוון
קטגוריה:יוונים שנולדו ב-2003
קטגוריה:ספורטאים יוונים בגרמניה
ברברה (נפת עזה)

ברברה (בערבית: بربرة) היה כפר ערבי ששכן במישור החוף הדרומי, דרומית־מזרחית לאשקלון. הכפר היה ממוקם 17 ק"מ מצפון־מזרח לעזה, בירת הנפה.

הכפר היה מיושב בשלהי התקופה הממלוכית. בשנת 1513/1514 הוקדשו אדמות הכפר לווקף.<ref></ref>

הכפר מופיע ברישומי המס העות'מאנים של שנת 1596, אז הוא השתייך לנפת עזה שבסנג'ק עזה. בכפר נמנו 73 בתי אב, כולם מוסלמים. תושבי הכפר שילמו מס בסכום קבוע של 17,000 אקצ'ה. הרווחים כולם הלכו לווקף (הקדש מוסלמי).<ref name="Hutteroth139">Hütteroth and Abdulfattah, 1977, p. 151</ref>

בתקופת המנדט הבריטי השתרע הכפר על שטח של 14,000 דונם, מתוכם כ-12,700 ראויים לעיבוד חקלאי. בשנת 1945, אוכלוסיית הכפר נאמדה ב-2,410 נפשות.<ref>Hadawi, S. (1970). Village Statistics of 1945: A Classification of Land and Area ownership in Palestine. Beirut, pp. 86 and 136.</ref>

==קישורים חיצוניים==
* 

==הערות שוליים==

קטגוריה:קהילות ויישובים ערביים שנחרבו במלחמת העצמאות
קטגוריה:מישור החוף הדרומי
מבחן קיבוע משלים

מבחן קיבוע המשלים (באנגלית: Complement fixation test) היא בדיקה רפואית אימונולוגית שניתן להשתמש בה כדי לזהות נוכחות של נוגדן ספציפי או אנטיגן ספציפי בנסיוב של המטופל, בהתבסס על מערכת המשלים. המבחן היה בשימוש נרחב לאבחון זיהומים, במיוחד עם חיידקים שאינם מתגלים בקלות בשיטות תרבית ובמחלות ראומטיות. עם זאת, במעבדות אבחון קליני המבחן הזה הוחלף במידה רבה על ידי שיטות סרולוגיות אחרות כגון ELISA ועל ידי שיטות מבוססות DNA של זיהוי פתוגנים, במיוחד PCR.

== התהליך ==
מערכת המשלים היא מערכת של חלבוני נסיוב המגיבים עם קומפלקסים של אנטיגן-נוגדנים. אם תגובה זו מתרחשת על פני השטח של תא, היא תגרום להיווצרות נקבוביות טרנס-ממברניות ולכן להרס התא. השלבים הבסיסיים של מבחן קיבוע משלים הם כדלקמן:<ref name="animation"></ref>

# הנסיוב מופרד מהמטופל.
# למטופלים יש באופן טבעי רמות שונות של חלבונים משלימים בנסיוב שלהם. כדי לשלול את כל ההשפעות שעלולות להיות לכך על הבדיקה, יש להשמיד את חלבוני המשלים בנסיוב של המטופל ולהחליף אותם בכמות ידועה של חלבוני משלים סטנדרטיים.
## הסרום מחומם בצורה כזו שכל חלבוני המשלים - אך אף אחד מהנוגדנים בתוכו - נהרס. (זה אפשרי מכיוון שחלבונים משלימים רגישים הרבה יותר להרס בחום מאשר נוגדנים).
## כמות ידועה של חלבוני משלים סטנדרטיים מתווספת לנסיוב. (חלבונים אלו מתקבלים לעיתים קרובות מנסיוב חזירי ניסויים)
# האנטיגן נשוא הבדיקה מוסף לנסיוב.
# תאי דם אדומים של כבשים (),<ref name="Rao2005"></ref> אשר נקשרו מראש לנוגדני הנגד מתווספים לנסיוב. הבדיקה נחשבת שלילית אם התמיסה הופכת לוורודה בשלב זה ולחיובית אם לא.

אם הנסיוב של המטופל מכיל נוגדנים נגד האנטיגן המעניין בבדיקה, הם ייקשרו לאנטיגן בשלב 3 ליצירת קומפלקסים של אנטיגן-נוגדנים. חלבוני המשלים יגיבו עם הקומפלקסים הללו יתרוקנו. לפיכך כאשר מוסיפים את קומפלקס הנוגדנים בשלב 4, לא יישאר משלים בנסיוב. עם זאת, אם לא קיימים נוגדנים נגד האנטיגן נשוא הבדיקה, המשלים לא יתרוקן והוא יגיב עם קומפלקסי - הנוגדנים שנוספו בשלב 4. יחול תהליך של התפוררות או פירוק של ה- ותוכנם יישפך לתוך התמיסה, ובכך יהפוך את התמיסה לורוד.

== בדיקת אנטיגן ==
בעוד שזיהוי נוגדנים הוא פורמט הבדיקה הנפוץ ביותר, ניתן באותה מידה לבדוק את נוכחותו של אנטיגן. במקרה זה, הנסיוב של המטופל מתווסף עם נוגדן ספציפי כדי לגרום להיווצרות קומפלקסים.

== בדיקה חצי כמותית ==
ניתן להפוך את הבדיקה לכמותית על ידי הגדרת סדרה של דילולי נסיוב המטופל וקביעת מקדם הדילול הגבוה ביותר שעדיין יניב בדיקת CF חיובית. גורם דילול זה מתאים לכיל.

== קישורים חיצוניים ==
* Complement+Fixation+Tests at the U.S. National Library of Medicine Medical Subject Headings (MeSH)

== הערות שוליים ==

קטגוריה:בדיקות דם
ויקטור מליוחין

ויקטור סרגייביץ' מליוחין (ברוסית: Виктор Сергеевич Мелёхин; נולד ב-16 בדצמבר 2003 בדומודדובו שברוסיה) הוא כדורגלן רוסי המשחק בעמדת הבלם בקבוצת רוסטוב מליגת העל הרוסית.

== קריירת מועדונים ==
מליוחין גדל במחלקות הנוער של בית ספר לספורט דומודדובו, ויטיאז פודולסק ורודינה מוסקבה. ב-22 בפברואר 2021 חתם ברוסטוב מליגת העל הרוסית. ב-22 באוגוסט ערך את הופעת הבכורה שלו במועדון, בניצחון 2-1 על ניז'ני נובגורוד במסגרת המחזור החמישי בליגה לעונת 2021/2022.

== קישורים חיצוניים ==

קטגוריה:כדורגלנים רוסים
קטגוריה:בלמי כדורגל רוסים
קטגוריה:כדורגלני רוסטוב
קטגוריה:רוסים שנולדו ב-2003
עטרה אוריה

עטרה אוריה (נולדה ב-10 ביולי 1996) היא זמרת-יוצרת ושחקנית ישראלית. פרצה לתודעה בזכות להיטה, "ילד מטריה", שהגיע לראש מצעדי הפזמונים וזיכה אותה בתואר "פריצת השנה" של גלגלצ ו-ynet.

==ביוגרפיה==
נולדה ב-1996 למשפחה דתית כעטרה דבורה שפר. בגיל 14 עזבה את בית הספר ואת הבית, אליו חזרה בהמשך, מספר פעמים ועברה בין מספר משפחות אומנה אותן עזבה, ומספר מוסדות חינוך מהם נפלטה. בגיל 18 עזבה סופית את אולפנת דולב ועברה להתגורר ברחוב. באותו הזמן, לאחר שהתראיינה לתוכנית "פנים אמיתיות" של אמנון לוי בערוץ 10, איתרה אותה התסריטאית והבמאית זוהר אוריה מהוד השרון והחליטה לאמצה. לאחר מכן, החלה ללמוד מוזיקה ברימון בית ספר למוסיקה.

בשנת 2019 השתתפה בתוכנית "הכוכב הבא לאירוויזיון", אך הודחה לאחר שלב האודישנים. זמן מה לאחר התוכנית, ביולי 2020, הוציאה שיר בשם "רוני".

בין השנים 2021–2022 שיחקה במספר סרטים, בהם "לטעום" מאת אן סרין מרינקוביץ' ו"קוראים לי קלייר" מאת משה חליו (לצד צחי הלוי).

ביוני 2023, לאחר שהוחתמה על ידי NMC, בעידודו של הזמר שלמה ארצי, הוציאה אוריה את הסינגל "ילד מטריה", העוסק בחרם חברתי. השיר זכה להצלחה ברשתות החברתיות ואף בתחנות הרדיו, והגיע למקום הראשון במצעד של מדיה פורסט. השיר זכה להצלחה גם במצעדים השנתיים והגיע למקום השני במצעד של גלגלצ ו-ynet, בו זכתה אוריה בפרס "פריצת השנה", ובמקום הרביעי במצעד העשירייה של השנה של כאן גימל.

בעת מלחמת חרבות ברזל באוקטובר 2023, הקליטה את השיר "לתמיד" בהפקתם המוזיקלית של אריאל טוכמן ועברי לידר, המוקדש ללוחמי משמר הגבול ומשטרת ישראל.<ref></ref>

ב-5 בפברואר 2024 הוציאה את השיר "היינו ילדים כאלה". ב-11 במרץ הוציאה את השיר "פיטר פן". ב-10 ביולי הוציאה את הסינגל "פרח קיר".

==דיסקוגרפיה==
===סינגלים===
* 2020: "רוני"
* 2023: "ילד מטריה"
* 2023: "לתמיד"
* 2024: "היינו ילדים כאלה"
* 2024: "פיטר פן"
* 2024: "פרח קיר"

==קישורים חיצוניים==

* 

==הערות שוליים==

קטגוריה:זמרות-יוצרות ישראליות
קטגוריה:שחקניות קולנוע וטלוויזיה ישראליות
קטגוריה:מתמודדות הכוכב הבא
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:ישראליות שנולדו ב-1996
קטגוריה:ישראלים שנולדו ב-1996
מבחן RPR

חיידק (מין תולעת) טרפנומה, גורם מחלת העגבת]]
מבחן פלזמה מהירה (באנגלית: Rapid plasma reagin, בראשי תיבות מבחן RPR או RPR titer). (ריאגין הוא החומר, הנוגדן, בדם שאחראי לתגובה חיובית למבחן וסרמן).

מבחן פלזמה ריאגין מהירה הוא סוג של בדיקת אבחון מהירה המחפשת נוגדנים לא ספציפיים בדם המטופל שעלולים להעיד על זיהום על ידי עגבת או טרפונמטוזיס (Treponematosis) שלא קשור למחלת מין. זוהי אחת מכמה בדיקות לא-טרפונמאליות לעגבת (יחד עם מבחן וסרמן ובדיקת VDRL (בקיצור VDRL). משמעות המונח ריאגין (reagin) היא שבדיקה זו אינה מחפשת נוגדנים כנגד החיידק עצמו, ה-Treponema pallidum, אלא נוגדנים כנגד חומרים המשתחררים על ידי תאים כאשר הם ניזוקים על ידי ה-Treponema pallidum (קרדיוליפין (Cardiolipin) ולציטין). באופן מסורתי, בדיקה סרולוגית של עגבת בוצעה באמצעות בדיקה לא-טרפונמלית (NTT) כגון מבחן RPR או בדיקת VDRL, עם תוצאות חיוביות לאחר מכן אושרו באמצעות בדיקת טרפונמל ספציפית (TT) כגון TPPA ,Treponema pallidum particle agglutination assay) או FTA-ABS (Fluorescent treponemal antibody absorption test). אלגוריתם זה מאושר כיום על ידי המרכז האמריקאי לבקרת ומניעת מחלות (CDC). בנוסף לבדיקת עגבת, ניתן להשתמש בכיל כדי לעקוב אחר התקדמות המחלה לאורך זמן ותגובתה לטיפול. האלגוריתם המסורתי באמצעות NTT ואחריו TT נשאר הסטנדרט בחלקים רבים של העולם.<ref name="auto"></ref>

== דיוק ==
בדיקת RPR היא בדיקת סקר יעילה, שכן היא טובה מאוד באיתור עגבת אצל אנשים ללא תסמינים.<ref name="RedBookSyphilis"></ref> כתוצאה מכך, יש לעקוב תמיד אחר שתי בדיקות הסקר הללו בבדיקת טרפונמל ספציפית יותר. בדיקות המבוססות על נוגדנים חד שבטיים ואימונופלואורסצנטיות, כולל בדיקת T. pallidum hemagglutination (TPHA) וספיגת נוגדנים טרפונליים פלואורסצנטיים ( FTA-ABS ) הן ספציפיות יותר ויקרות יותר. בדיקות Nontreponemal (NTT) מודדות רמות של נוגדני אימונוגלובולין המיוצרים על ידי "המארח" בתגובה לחומר ליפואידי (בעיקר קרדיוליפין) המשתחרר מתאי מארח פגומים. כמו כן, מאמינים בדרך כלל שחלק מהקרדיוליפין משתחרר גם על ידי הספירוצ'טים.

== אלטרנטיבות ==
בדיקה נוספת המשמשת לעיתים קרובות לבדיקת עגבת היא בדיקת השקופיות של מעבדת המחקר למחלות מין (VDRL). עם זאת, מבחן RPR מועדף בדרך כלל בשל קלות השימוש בה. סוגים אחרים של בדיקות מוערכים כיום כחלופות אפשריות לבדיקת RPR ידנית סטנדרטית. אחת החלופות הללו היא "מנתח" (אנאלייזר) עגבת RPR אוטומטי לחלוטין.<ref> </ref> המנתח מסמן חיובי גם עבור טרפונמטוזות אחרות, לא של מין; על כן הומלץ לכלול הסבר זהיר של עובדה זו עם תוצאות הבדיקה.<ref name="yaws"></ref>

== לקריאה נוספת ==
<div class="mw-content-ltr">
* 
* 
</div>

== הערות שוליים ==

קטגוריה:בדיקות דם
קטגוריה:מחלות זיהומיות וטפיליות
ככה זה

"ככה זה" הוא שיר של הזמרת הישראלית נינט טייב והראפר הישראלי טונה, שיצא לאור ב-15 ביוני 2023, כסינגל השישי מתוך אלבום האולפן השישי של טייב, קמתי לרקוד (2023), בהוצאת חברות התקליטים הליקון ארומה מיוזיק וועד הוייב.

==רקע וכתיבה==
את השיר כתבו טייב וטונה לצד מפיק השיר יונתן גלילה. לפי מאקו, הוא עוסק ב"התמודדות שלהם על ההצלחה ובעיקר הציפייה מהציבור לקבל מהם יחס תמידי".

==הצלחה מסחרית==
במצעד היטליסט של מגזין מאקו, נכנס השיר למקום ה-67,

במצעד השנתי של גלגלצ ו-ynet לשנת תשפ"ג, הגיע השיר למקום ה-39.

==מיקומי שיא==

==הערות שוליים==

קטגוריה:שירי 2023
קטגוריה:סינגלים מ-2023
קטגוריה:שירי נינט טייב
קטגוריה:שירי טונה
קטגוריה:דואטים
קטגוריה:שירים בעברית
קטגוריה:סינגלים בהוצאת הליקון ארומה מיוזיק
ואת אינך

"ואת אינך" הוא שיר שהוקלט על ידי הזמר הישראלי איל גולן, מתוך אלבום האולפן העשרים-ושבעה שלו, 2023 (2023).<ref name=":0"></ref> הוא יצא לאור ב-1 בינואר 2023, בהוצאת חברת התקליטים ליאם הפקות, כסינגל מתוך האלבום.<ref name=":0" /> את השיר כתבו והלחינו רותם חן ודביר קהלני והפיק תמיר צור.<ref name=":0" />

השיר הגיע למקום השני במצעד של מדיה פורסט.<ref></ref>

== רקע וכתיבה ==
השיר נכתב והולחן על ידי רותם חן ודביר קהלני והופק על ידי תמיר צור.<ref name=":0" /> באתר האינטרנט ישראלה נכתב .<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.5 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-1 בינואר 2023 בשידור חי.<ref name=":0" />

נכון לאפריל 2024 עומד מונה הצפיות של הקליפ על למעלה מ-10 מיליון צפיות.<ref name=":0" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 בינואר 2023
|הזרמת מוזיקה • הורדה דיגיטלית
|ליאם הפקות
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי איל גולן
קטגוריה:שירים בעברית
קטגוריה:שירים שהופקו על ידי תמיר צור
קטגוריה:שירים על געגוע
קטגוריה:סינגלים בהוצאת ליאם הפקות
סיגל דוידוב-מוטולה

סיגל דוידוב-מוטולה (נולדה ב-1967) היא שופטת בבית הדין הארצי לעבודה.

נולדה בישראל. בשנת 1985 סיימה את לימודיה התיכוניים בבית הספר מקיף השרון ברמת השרון. בשנת 1989 סיימה בהצטיינות לימודי משפטים במסגרת העתודה האקדמית באוניברסיטת תל אביב, ובשנים 1989-1992 התמחתה ושירתה במסגרת התביעה הצבאית. בשנת 1991 הוסמכה כעורכת דין, ובשנת 1993 סיימה לימודי מוסמך במשפטים באוניברסיטת מישיגן בארצות הברית. החל משנת 1993 עבדה כשותפה במשרד עורכי דין פרטי. בשנים 1994–1999 לימדה באוניברסיטת חיפה כמרצה מן החוץ, וכן באוניברסיטת תל אהביב ובמכללת רמת-גן.

בינואר 2004 מונתה לשופטת בבית הדין האזורי לעבודה. בנובמבר 2008 מונתה לרשמת בבית הדין הארצי לעבודה ובהמשך בין החודשים יוני 2010 עד יוני 2011 כיהנה כשופטת בפועל בבית הדין הארצי לעבודה. בדצמבר 2013 מונתה כשופטת קבועה בבית הדין הארצי לעבודה.

כשופטת בבית הדין האזורי לעבודה פסקה פיצוי על סך 50 אלף שקלים לטובת עובד שהופלה בקבלתו לעבודה בתעשייה האווירית על רקע מוצאו המזרחי, לאחר שנדחה תחילה כשהתמודד בשמו האמיתי למשרה, וזומן לראיון לאחר שהגיש את קורות חייו מחדש תחת שם אחר, וכן לאחר שעובד העיד כי המנהל כינה אותו 'ערס' על סמך שמו. השופטת מוטולה קבעה בין היתר: "מבלי להיכנס לניתוח תרבותי או לשוני נרחב, נראה כי ערס הינה מילת גנאי המקושרת להתנהגות וולגרית ומזוהה יותר - גם אם לא רק - עם זהות מזרחית סטריאוטיפית".

בפסק דינה כשופטת בית הדין הארצי לעבודה משנת 2015 קבעה כי הביטוח הלאומי לא יוכל לשלול קצבת הבטחת הכנסה ממי שמקבל סיוע בתשלום שכר דירה מצד משפחתו. דוידוב-מוטולה טענה בפסק הדין כי יש לפרש את החוק כך שהסיוע המשפחתי בתשלום שכר הדירה יוחרג ממה שניתן לראות בו כהכנסה או כנכס על פי החוק - זאת, כנגד עמדת המיעוט של נשיא בית הדין הארצי השופט יגאל פליטמן שטכן כי אין סיבה להחריג סיוע כזה שכן החוק איננו מציין במפורש את האפשרות לקבל סיוע בשכר דירה כתמיכה מותרת במקבל הקצבה. סגנית הנשיאה (דאז) ורדה וירט לבנה והשפטים רונית רוזנפלד ואילן איטח הצטרפו לדעתה של השופטת דוידוב מוטולה, אך סייגו זאת בכך שאין להרחיב את הפסיקה בנושא תמיכה משפחתית במקבל קצבת הבטחת הכנסה אל מעבר לכך.

בפסק דין שכתבה כשופטת בית הדין הארצי מאוקטובר 2021 קבעה דוידוב-מוטולה, בניגוד לעמדת המוסד לביטוח לאומי כי אב יחידני שהביא לעולם ילדה בפונדקאות בחו"ל ויצא לשם כך לחופשה לפני הלידה, זכאי לקבל דמי לידה עבור חופשת לידה מוקדמת בדיוק כמו אישה.

בספטמבר 2022 קיבלה ערעור של עובד בבית החולים זיו בצפת, וקבעה כי המדינה תפצה אותו ב-300 אלף שקלים בגין התעמרות בעבודה שהביאה לפרישתו ובעיקר בשל לחצים שהופעלו עליו על ידי אגף המשמעת בנציבות שירות המדינה. בפסק הדין הרחיבה השופטת דוידוב-מוטולה באשר לאופן בו בוחן בית הדין מקרי התעמרות בעבודה ובאשר לקביעת קני המידה לפיצוי.

אחיה הוא הפרופסור למשפטים גיא דוידוב.

==קישורים חיצוניים==
* [https://judgescv.court.gov.il/db8684ba-645e-e811-8105-0050568a6817סיגל-דוידוב-מוטולה סיגל דוידוב-מוטולה] באתר הרשות השופטת

==הערות שוליים==

קטגוריה:שופטי בית הדין הארצי לעבודה
קטגוריה:בוגרות תיכון רוטברג (רמת השרון)
קטגוריה:בוגרי תיכון רוטברג (רמת השרון)
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בוגרות אוניברסיטת מישיגן
קטגוריה:בוגרי בית הספר למשפטים באוניברסיטת מישיגן
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:ישראליות שנולדו ב-1967
קטגוריה:ישראלים שנולדו ב-1967
מסיבה רעה

"מסיבה רעה" הוא סינגל שהוקלט על ידי הלהקה הישראלית ג'ירפות, הזמרת נטע ברזילי והמפיק דגו. הוא יצא לאור ב-28 בפברואר 2023, בהוצאת חברת התקליטים סיזן 42.

== רקע וכתיבה ==
השיר נכתב על ידי גלעד כהנא, אבשלום אריאל, נטע ברזילי, צליל קליפי ודגו, שגם הפיק אותו.

על שיתוף הפעולה בין האמנים הרבים אמר סולן להקת הג'ירפות .

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מרבע מיליון השמעות.

== וידאו קליפ ==
הווידאו קליפ הרשמי פורסם ב-28 בפברואר 2023 בסמוך ליציאתו של "מסיבה רעה" כסינגל.

נכון לספטמבר 2023 עומד מונה הצפיות של הקליפ על למעלה מ-200 אלף צפיות.

== מיקומי שיא ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי נטע ברזילי
קטגוריה:שירים בעברית
קטגוריה:שירים שנכתבו על ידי צליל קליפי
קטגוריה:שירים על מסיבות
אולכסה נובאקייבסקי

אולכסה נובאקייבסקי (באוקראינית: Оле́кса Новакі́вський; 14 במרץ 1872 – 29 באוגוסט 1935), מורה לאמנות בלבוב, ידוע בעיקר כצייר אימפרסיוניסט.

== ביוגרפיה ==
הוא נולד ליערן שעבד באחוזה של משפחה פולנית אריסטוקרטית. באותה תקופה האזור היה חלק של האימפריה הרוסית. אציל מקומי שם לב לכישרונו וסיפק לו את האמצעים להשכלה אמנותית. מ-1888 עד 1892 למד באודסה אצל צייר האקוורל פיליפ קלימנקו (1862–1917 לערך). תמיכה נוספת אפשרה לו לעבור לאקדמיה לאמנויות יפות בקרקוב, שם עבד בין היתר עם יאן מטייקו ועם לאון ויצ'ולקובסקי. <ref>H.F. Kovpanenko: "Новаківський Олекса Харлампійович" @ the Institute of Ukrainian History.</ref> הוא סיים את לימודיו בשנת 1900.

כעשר שנים התגורר בכפר מוגילה, על גבול פולין-אוקראינה (אז חלק של האימפריה האוסטרו-הונגרית). הוא חלק בית עם אלמנה מבוגרת שאת בתה הוא נשא. התערוכה הראשונה שלו הייתה עם החברה האימפריאלית לעידוד האמנויות, בשנת 1901, אך הוא זכה לתשומת לב מועטה עד לתערוכתו האישית בקרקוב ב-1911.
עובדות בגינה, 1920
הוא עבר ללבוב ב-1913, בחסותו של הארכיבישוף אנדריי שפטיצקי. זמן קצר לאחר מכן, הוא הקים בית ספר לאמנות משלו. רוב הציירים הידועים של גליציה של תחילת המאה העשרים למדו שם, לפחות לזמן קצר.

התערוכה המצליחה ביותר שלו הייתה בשנת 1921. מ-1924 עד 1925, הוא היה דקאן האמנויות באוניברסיטה האוקראינית.

הוא נקבר בבית העלמין ליכב.

בשנת 1972 הוקם בלבוב המוזיאון לאמנות לזכרו. <ref>Ukrainian Art Library, 1983.</ref>

== קישורים חיצוניים ==

== הערות שוליים ==

קטגוריה:ציירים פולנים
קטגוריה:ילידי 1872
קטגוריה:נפטרים ב-1935
גמל ממולא שלם

גמל ממולא שלם או Camalambakicken הוא מאכל פולקלור סאטירי המורכב מגמל ממולא בכבשה, אשר ממולאת בתרנגולת הממולאת בביצים. למאכל הסאטירי גרסאות שונות ומרכיבים שונים.<ref>Dutch, Jennifer Rachel. “Not Just for Laughs: Parody Recipes in Four Community Cookbooks.” Western Folklore 77, no. 3/4 (2018): 249–76. .)</ref>

התייחסות אחת למתכון זה מופיעה ברומן הקומי שירתתי את מלך אנגליה,<ref>Hrabal, Brohumil. I Served THE KING OF ENGLAND. Picador, 1990, pp. 108-114. </ref> שפורסם לראשונה בשנת 1971 על ידי הסופר הצ'כי בוהומיל חראבאל, כמאכל אתיופי מסורתי שהותקן לרגל ביקורו של קיסר אתיופיה היילה סלאסי בפראג.

הרומן "מוזיקת מים", מאת הסופר האמריקאי תומאס קוראגסן בוייל (T. Coraghessan Boyle), כולל אף הוא מתכון לגמל ממולא בתמרים, ביצי חופמי, קרפיון, חובתיים מתובלים וכבשים, אשר נאפה במשך יומיים על גחלים לוהטות בתוך האדמה.<ref></ref>

גרסאות מחודשות של האלבום Atom Heart Mother של פינק פלויד מכילות כרטיס של "טיפים לארוחת בוקר". בצד אחד מתכון ל"סעודת חתונה בדואית מסורתית", המפרט את המלית של עוף בתוך כבש, אותו ממלאים אל תוך עז, שאחר כך ממלאים בתוך גמל, ומבשלים על מדורת פחמים.<ref></ref>

== הערות שוליים ==

קטגוריה:מאכלים בדיוניים
קטגוריה:אגדות אורבניות
ממולא
ממעמקי הג'ונגל

ממעמקי הג'ונגל (באנגלית: "Lost In The Jungle", או "From The Depths Of The Jungle") הוא סרט דרמה ישראלי משנת 2008, שביים והפיק יהודה גרובייס.

==עלילה==
רוני (משה פולקנפליק) מחליט לצאת למסע בתאילנד לאחר שחווה פוסט טראומה במהלך שירותו הצבאי בצה"ל כמפקד במלחמת לבנון השנייה. רוני שוכר את שירותיו של מורה דרך בשם וילאז' (וילאז' ויראט). במהלך הטיול, מתברר שוילאז' אינו מורה דרך והתחזה עקב חובות לעולם התחתון, השניים מוצאים את עצמם בלב הג'ונגלים ונתונים לחסדיהם של חיות טורפות וסוחרי סמים אלימים.

==הפקה והפצה==
הסרט צולם בתאילנד, לאורך הסרט הופיעו כ-60 ניצבים וביטים.

בראיון לאתר "חסידיניוז" תיאר גרובייס את הסיכונים שלקח בעת צילומי הסרט: .

==קישורים חיצוניים==
* 
* 
* 
* [https://grovais.com/ממעמקי-בגונגל/ ממעמקי הג'ונגל], גרובייס הפקות
* [https://www.greentec.co.il/סרטים-dvd/ממעמקי-הג-ונגל ממעמקי הג'ונגל], גרינטק
* [http://he.israel-music.com/various/depths_jungle/ ממעמקי הג'ונגל], מוזיקה ישראלית וסרטים

== הערות שוליים ==

קטגוריה:יהודה_גרובייס
קטגוריה:סרטי 2008
קטגוריה:סרטי קולנוע חרדי
קטגוריה:יהדות חרדית בקולנוע
קטגוריה:סרטים ישראליים
קטגוריה:סרטי דרמה ישראליים
קטגוריה:סרטים בעברית
קטגוריה:סרטים באנגלית
קטגוריה:סרטים המבוססים על סיפור אמיתי
מהסטי

אפתח'אר דדה-באלא (בפרסית: افتخار دده‌بالا; 16 בנובמבר 1946 – 25 ביוני 2007), הידועה גם תחת שם הבמה מהסטי (באנגלית: Mahasti; בפרסית: مهستی), הייתה זמרת איראנית.

== תחילת חייה וקריירה ==
מהסטי (משמאל) והיידה, מזנקות מעל מדורה ב[[צ'הארשנבה סורי.]]
אפתח'אר דדה-באלא נולדה ב-16 בנובמבר 1946, בטהרן, איראן.<ref></ref> היא הייתה אחותה הצעירה של הזמרת האיראנית היידה.<ref name="PayvandNews"></ref> הוריהם התגרשו מאוחר יותר והתחתנו מחדש. ב-1963 מהסטי החלה את הקריירה המוזיקלית שלה בתוכנית הרדיו "גולהא-י רנגארנג" (בפרסית: "گلهای رنگارنگ"; בתרגום לעברית: "פרחים צבעוניים") עם השיר "Ân ke Delam Râ Borde Khodâyâ" שהולחן ועובד על ידי פרוויז יאהגי .

בתחילת הדרך, משפחתה של מהסטי נרתעה מלאפשר לה להמשיך בתעשיית הבידור, משום שבאותה תקופה, זו לא הייתה קריירה מוערכת לנשים באיראן. עם זאת, מהסטי התגברה על סטיגמה זו וסיפקה לאיראן תדמית חדשה לנשים בתעשיית הבידור.

מהסטי יצרה דימוי של זמרת "אשה-עדינה", גברת בעלת נימוסים. הצלחתה העצומה במוזיקה פתחה את הדרך בפני נשים רבות אחרות, כולל אחותה הבכורה, היידה, שהחלה את עבודתה 5 שנים אחרי מהסטי. שתי האחיות תרמו רבות לשיפור תדמיתן של זמרות באיראן ולהעברת המוזיקה האיראנית מהמקום בו היא הייתה למקום בו היא נמצאת כעת.<ref></ref>

ב-1978, לפני המהפכה האיראנית, היא היגרה לבריטניה, ולאחר מכן ב-1981 לארצות הברית, שם התגוררה לאחר מכן.

== מוות וקבורה ==
קברה של מהסטי ב[[בית הקברות ווסטווד וילג' ממוריאל פארק באזור ווסטווד בלוס אנג'לס]]
במרץ 2007, מהסטי הודיעה בפומבי שהיא נאבקת במשך ארבע שנים בסרטן המעי הגס. היא קיוותה שניסיונה יעלה את המודעות בקרב הקהילה האיראנית בנוגע לסרטן ולחשיבותן של בדיקות גופניות סדירות. היא התגוררה אז בסנטה רוזה, קליפורניה עם בתה, סהר, בעלה, נאסר, ושני ילדיהם, נטשה ונטלי, נכדיה היחידים. היא מתה ב-25 ביוני 2007, בגיל 60, בסנטה רוזה.

ב-29 ביוני 2007 מהסטי נקברה בבית הקברות ווסטווד וילג' ממוריאל פארק בווסטווד, קליפורניה, אותו בית קברות שבו נקברה גם אחותה היידה.

הלווייתה שודרה בשידור חי ב-Persian Broadcasting Company Tapesh והשתתפו בה סלבריטאים וכוכבים פרסיים ואמנים אחרים, כולל ראש עיריית בוורלי הילס ג'ימי דלשאד והמעצב ביג'אן פאקזאד.<ref></ref><ref></ref><ref></ref>

== ראו גם==
* מוזיקת פופ פרסית
* היידה
* גולהא (תוכנית רדיו)

==קישורים חיצוניים==
*
*

==הערות שוליים==

קטגוריה:זמרות איראניות
קטגוריה:זמרות פופ איראניות
קטגוריה:מהגרות מאיראן לארצות הברית
קטגוריה:ילידות 1946
קטגוריה:איראנים שנולדו ב-1946
קטגוריה:נפטרים ב-2007
Supergirl (שיר)

"Supergirl" הוא סינגל הבכורה של הלהקה הגרמנייה רימון.<ref name=":0"></ref> השיר לקוח מתוך אלבום האולפן הראשון שלה, (2000).<ref name=":1"></ref> הוא נכתב בידי חברה הלהקה והופק בידי סטיב ליון.<ref name=":1" /> הוא פורסם ב-27 במרץ 2000 בהוצאת וירג'ין שלפלטן ומאוחר יותר קיבל את תואר הזהב בגרמניה.<ref name=":0" />

בשנת 2023, השיר הוקלט בידי הזמרת האמריקאית אנסטייז'ה עבור אלבומה, (2023).<ref></ref>

== רשימת השמעה ==
* תקליטור סינגל
# "Supergirl" – 3:51
# "7th Son" – 4:02

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!גרמניה (BVMI)<ref></ref>
|זהב
|250,000
|}

== גרסתה של אנה נקלאב ==
בשנת 2015, הזמרת הגרמנייה אנה נקלאב הוציאה גרסת כיסוי בהשתתפות הדי ג'יי הגרמני אלה פארבן וצמד הדי ג'יים הגרמניים YouNotUs.<ref name=":2"></ref> גרסתה של נקלאב זכתה להצלחה גדולה יותר מזו של הגרסה המקורית לשיר.<ref name=":2" /> עבור הגרסה של נקלאב נעשה רמיקס בידי פרנץ אליס שטרן, דניאל די מרטינו, Nod One's Head ו-Stereo Express.<ref name=":2" />

=== מיקומי שיא ===

=== נתוני מכירות ===
{| class="wikitable sortable"
!מקום
!תארים
!מכירות
|-
! אוסטריה (IFPI Austria)<ref></ref>
| זהב
| 15,000<small></small>
|-
! גרמניה (BVMI)<ref></ref>
| פלטינה
| 400,000<small></small>
|-
! ספרד (PROMUSICAE)<ref></ref>
| זהב
| 20,000<small></small>
|-
! פולין (ZPAV)<ref></ref>
| יהלום
| 100,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2000
קטגוריה:סינגלי בכורה מ-2000
קטגוריה:סינגלים מ-2015
קטגוריה:סינגלים מ-2023
קטגוריה:שירי אנסטייז'ה
קטגוריה:שירים באנגלית
קטגוריה:שירים על בכי
קטגוריה:שירים על כאב לב
קטגוריה:סינגלים בהוצאת סוני מיוזיק אנטרטיינמנט
אז מה עכשיו

"אז מה עכשיו" הוא שיר של הזמר-יוצר הישראלי עדן חסון. השיר נכתב והולחן על ידי עדן חסון, עובד והופק בידי חסון ויעקב למאי ויצא לאור ב-14 במרץ 2023 כרצועה העשירית מתוך אלבום האולפן השלישי של חסון.

== רקע ==
השיר יצא לאור ב-14 במרץ 2023 לקראת ההופעה של עדן חסון בהיכל מנורה מבטחים שבתל אביב<ref></ref><ref></ref><ref></ref>. השיר נכתב והולחן על ידי עדן חסון, עובד והופק בידי חסון ויעקב למאי, ויצא לאור כרצועה העשירית מתוך אלבום האולפן השלישי של חסון<ref></ref>.

== הצלחה ==
השיר הגיע למקום העשרים ברשימת השירים הכי מושמעים בישראל בקיץ 2023 בשירות הזרמת המוזיקה ספוטיפיי<ref></ref><ref></ref>.

== מיקומי שיא ==
=== מצעדים שבועיים ===

=== מצעדים שנתיים ===

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי עדן חסון
קטגוריה:שירים בעברית
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת שרית הפקות
יימח שמו

יִמַּח שְׁמוֹ או יִמַּח שְׁמוֹ וְזִכְרוֹ היא קללה עברית עתיקה, המופנית כביטוי לוואי לרָשע, או נגד אויבי העם היהודי. קללה זו היא מן הקשות והחריפות בלקסיקון שבארון הספרים היהודי. משמעותה מוות חסר צאצאים ויורשים, וזו מעין בקשה לאל שיימחה כל זכר למקולל. זאת בדומה לביטוי הלטיני "Damnatio memoriae".

== אטימולוגיה ==
המילה "יִמַּח" ידועה בעברית מודרנית בעיקר כחלק מקללה זו, והיא קיצור של המילה "יימחה", בדומה למילה "יהי", כקיצור של "יהיה", או "יחי" כקיצור של "יחיה". המילה "שְׁמוֹ" אינה רק במובן של שם פרטי, אלא מתייחסת לזיכרון והנצחה, כמו ב"יד ושם" הנגזר מספר ישעיהו: "וְנָתַתִּי לָהֶם בְּבֵיתִי וּבְחוֹמֹתַי יָד וָשֵׁם, טוֹב מִבָּנִים וּמִבָּנוֹת; שֵׁם עוֹלָם אֶתֶּן לוֹ, אֲשֶׁר לֹא יִכָּרֵת".

== שימוש ==
=== בתנ"ך ===
הצירוף "ימח שמו" או "ימח זכרו" מופיע כבר בתנ"ך, בהטיות שונות. לאחר מלחמת עמלק בספר שמות ה' מבטיח שהוא ימחה את זכר עמלק מתחת השמים, ובספר דברים ההבטחה הופכת למצווה: . המושג "מחיית שם" מופיע לראשונה בספר דברים, כאשר בעקבות חטא העגל, ה' מבקש למחות את שם ישראל מתחת השמים, ובסוף ספר דברים, כאשר משה מקלל את מי שיעבוד עבודה זרה שה' ימחה את שמו מתחת השמים. הביטוי המדויק "ימח שמם" מופיע ב כקללה לרשעים.

=== בתרבות היהודית ===
ההקשר המיידי של הביטוי "יימח שמו וזכרו" משויך להמן הרשע, שהוא ועשרת בניו נתלו למוות, וכך נתקיימה בו הקללה. חלק מהמקורות מציעים שההמשך, "וזכרו", נוסף כחזרה למצוות מחיית זכר עמלק. קשר זה נתמך בחלק מהמקורות ברעיון שהמן הוא צאצא של עמלק, שכן במגילת אסתר נזכרת כ"המן האגגי", ובכך נקשר לאגג, מלך עמלק.

ראשי התיבות של הקללה "ימח שמו וזכרו" (יש"ו) הודבקה ליֵשׁוּעַ אבי הנצרות<ref>כך בספר תולדות ישו על קורותיו של ישו</ref>, כראשי תיבות בדיעבד.

במהלך הדורות הופנה הביטוי כנגד אויבי העם היהודי בכללותם, ובאופן בולט במיוחד נגד הנאצים ועוזריהם, אשר הוציאו לפועל את השואה, רצח העם היהודי, פשעי מלחמה ומנגנון השמדה המונית שיטתי.

=== כנגד יהודים ===
מקובל ביהדות להפנות את הקללה כנגד צוררי העם היהודי. הרב יוסף חיים זוננפלד מנהיג העדה החרדית, אף שהיה קנאי, הורה שאין לומר על יהודי קללה זו, אפילו אם הוא חוטא או מומר. הוא הוכיח זאת מכך שעל פי ההלכה יש לקיים מצוות ייבום גם אם הנפטר חוטא או מומר<ref>שולחן ערוך אבן העזר קנז ה</ref>, מצווה שתכליתה לוודא ש"לא ימחה שמו מישראל"<ref>דברים, כ"ה, ו'.</ref><ref></ref>. אף על פי כן מסופר כי החפץ חיים היה אומר זאת כנגד אד"ם הכהן (ולפי גרסה אחרת על חתנו, יהושע שטיינברג). על פי המסופר, בילדותו, ניסה אד"ם הכהן לשכנע אותו לדבוק ברעיון תנועת ההשכלה היהודית החילונית, ולכאורה ביקש להדיחו בילדותו מדרך התורה<ref>[https://www.maharitz.co.il/?CategoryID=272&ArticleID=10003&Page=2 האם אפשר לומר עליו ימח][https://www.maharitz.co.il/?CategoryID=272&ArticleID=10003&Page=2 שמו וזכרו או שם רשעים ירקב], "שערי יצחק", השיעור השבועי מפי הרב יצחק רצאבי</ref>. החפץ חיים, שראה בו אפיקורוס, התעמת איתו ולבסוף התעלם ממנו לחלוטין. מאז כינהו בקללה זו, שכן ראה בו בבחינת שליח סטרא אחרא, וכמאמר חז"ל: "המחטיא את האדם יותר מן ההורגו"<ref>הרב שמואל הולשטיין, [https://www.yeshiva.org.il/midrash/6623 גנבת נפשות], אתר "ישיבה", ד טבת תשס"ח, 13 בדצמבר 2007</ref>.

==ראו גם==
* Damnatio memoriae

== הערות שוליים ==

קטגוריה:קללות ביהדות
תחנת הרכבת קזנסקי

תחנת הרכבת קזנסקי (ברוסית: Казанский вокзал) היא אחת מעשרת מסופי הרכבת של מוסקבה. ממוקמת בכיכר קומסומולסקאיה.

נכון לפברואר 2019 יוצאות מהתחנה יותר מ-40 רכבות נוסעים בינעירוניות; 163 רכבות חשמליות נוסעות בימי חול ו-142 בסופי שבוע. תחנת הרכבת קזנסקי היא מקום לחילופי דואר בינלאומיים עם אזור מכס מתפקד.

בניין התחנה הראשון נבנה בשנים 1862–1864. בניית הבניין המודרני של תחנת קאזאן החלה ב-1913 והסתיימה ב-1940. הבניין נבנה בסגנון ארט נובו על ידי אלכסיי שצ'וסב והצוות.

בשנות ה-50 הושלם אולם שירות נוסעים, שחובר לתחנת המטרו קומסומולסקאיה. בשנים 1987–1997 שוחזר המבנה: המראה עודכן, המתחם הפנימי הורחב ועוצב מחדש, נבנו גגות מעל הרציפים, המבנה צויד בציוד טכני חדיש.

==קישורים חיצוניים==

* 

קטגוריה:מוסקבה: תחנות רכבת
המחלקה הפדרלית למשפטים ומשטרה

המחלקה הפדרלית למשפטים ומשטרה היא משרד המשפטים והמשטרה של שווייץ. היא אחת משבע המחלקות הפדרליות שראשיהן הם חברי מועצת הברית, הממשלה הפדרלית של המדינה.

המחלקה נוסדה בשנת 1848. בשנת 2020 הועסקו בה כ-2,700 עובדים. מטה המחלקה שוכן באגף המערבי של הארמון הפדרלי בעיר ברן.

בראש המחלקה עומדת כיום (2023) אליזבת באום-שניידר, ראש המחלקה ה-46.

==משרדים ויחידות==
במחלקה כלולים הגופים הבאים:
* המזכירות הכללית, לרבות מרכז שירותי ה-IT ושירות המעקב אחר דואר וטלקומוניקציה
* משרד המשפטים הפדרלי
* משרד המשטרה הפדרלי - מטפל בענייני משטרה ברמה העל-קנטונלית
** משטרת הפלילים הפדרלית
** שירות מודיעין הפנים (השירות לניתוח ולמניעה)
* מזכירות המדינה להגירה - עוסקת במהגרים ומבקשי מקלט
* המכון הפדרלי למטרולוגיה - עוסק בענייני מדידה ותקינה
* המכון הפדרלי לקניין רוחני
* המכון השווייצרי למשפט השוואתי
* מועצת ההימורים הפדרלית
* הנציבות הלאומית למניעת עינויים
* הנציבות הפדרלית להגירה - גוף מייעץ
* הנציבות הפדרלית לניהול זכויות יוצרים וזכויות נלוות
* הרשות הפדרלית לפיקוח (מבקר המדינה)
* הנציבות לבחינת הטיפול בנידונים למאסר עולם

==קישורים חיצוניים==
* 
* [https://www.ejpd.admin.ch/ejpd/en/home.html אתר המחלקה] 

==הערות שוליים==

*
מחלקות
הקסם השחור (סדרת טלוויזיה)

הקסם השחור (בשוודית: The Adventures of Black Beauty) היא סדרה בריטית המבוססת על ספרה של אנה סואל "הסייח השחור". עלילת הסדרה נפרסה לאורך 52 פרקים (בארץ שודרו 26 פרקים).

לסדרה יצאה סדרת המשך ששודרה בערות הילדים בשנות התשעים - הרפתקאותיו החדשות של הקסם השחור.

== עלילה ==
הסדרה אינה מהווה עיבוד לספר מ-1877 של אנה סואל, אלא מהווה ״המשך״ הכולל בתוכו דמויות חדשות שנוצרו בידי טד וויליס, ביניהם - ד״ר ג׳יימס גורדון, בגילומו של וויליאם לוקאס, וילדיו ויקי (ג׳ודי באוקר) וקווין (רודריק שאו), המשמשים כבעליו של הסוס ״בוקי״ (נקרא כך בדיבוב העברי, במקור שמו ״ביוטי״). בין דמויות המשנה נכללת מנהלת משק הבית של דוקטור גורדון - איימי ווינת׳רופ (שרלוט מיטשל) וילד מקומי בשם אלברט קליפטון (טוני מיידן).

== דמויות ==
{| class="wikitable"
|+
!דמות
!שחקן
!מדבב בגרסה העברית
|-
|דוקטור ג׳יימס גורדון
|וויליאם לוקאס
|משה טימור
|-
|איימי ווינת׳רופ
|שרלוט מיטשל
|דליה פרידלנד
|-
|קווין גורדון
|רודריק שאו
|
|-
|סקווייר ארמסטרונג
|מיכאל קולבר
|
|-
|ויקי גורדון
|ג׳ודי באוקר
|נורית לפקוביץ אמיר
|-
|ג׳ני גורדון
|סטייסי דורנינג
|
|-
|השוטר דיקינס
|קנת׳ ת׳ורנט
|
|-
|אלברט קליפטון
|טוני מיידן
|
|-
|נד לואיס
|סטפן גארליק
|
|}

== פרקים ==
{| class="wikitable"
|+
!
!שם הפרק במקור
!שם הפרק בישראל
!תאריך שידור בישראל
|-
|1
|The Fugitive
|הנמלט
|22 ביוני 1974
|-
|2
|The Hostage
|בני הערובה
|29 ביוני 1974
|-
|3
|The Pit Pony
|פוני הכרייה
|
|-
|4
|The Horse Thieves
|גונבי הסוסים
|17 באוגוסט 1974
|-
|5
|Runaway
|הבריחה
|
|-
|6
|Warhorse
|זוהר, הסוס הזקן
|20 ביולי 1974
|-
|7
|The Horsemen
|הפרש
|
|-
|8
|The Duel
|דו-קרב
|27 ביולי 1974
|-
|9
|The Viking Helmet: Part 1
|קסדת הוויקינג - חלק א’
|
|-
|10
|The Viking Helmet: Part 2
|קסדת הוויקינג - חלק ב’
|
|-
|11
|Day of Reckoning
|יום ההתחשבנות
|
|-
|12
|Man Trap
|המלכודת
|13 ביולי 1974
|-
|13
|Clown on Horseback
|הליצן ביער
|30 באוגוסט 1974
|-
|14
|Three Locks to Fortune
|הדרך אל העושר
|6 בספטמבר 1974
|-
|15
|The Recruiting Sergeant
|הסמל הבריטי
|25 באוקטובר 1974
|-
|16
|The Debt
|החוב
|
|-
|17
|The Horse Healer
|מרפא הסוסים
|10 באוגוסט 1974
|-
|18
|The Witch
|המכשפה
|
|-
|19
|The Ponies
|הפונים
|3 באוגוסט 1974
|-
|20
|The Ruffians
|השודדים
|
|-
|21
|Two of a Kind
|צמד חמד
|
|-
|22
|Foul Play
|משחק מכור
|
|-
|23
|Sailor on a Horse
|הימאי
|18 באוקטובר 1974
|-
|24
|Wild Justice
|צדק פראי
|
|-
|25
|The Barge
|האסדה
|
|-
|26
|Father and Son
|אבות ובנים
|1 בנובמבר 1974
|}

== נעימת הנושא ==
נעימת הנושא של הסדרה "הדהירה הביתה" ("Galloping Home") הולחנה בידי דניס קינג, והפכה למזוהה מאד עם הסדרה.

==קישורים חיצוניים==

== הערות שוליים ==

קטגוריה:סדרות טלוויזיה בריטיות לילדים
קטגוריה:סדרות טלוויזיה בריטיות שעלו לשידור בשנות ה-1970
קטגוריה:הערוץ הראשון - תוכניות רכש
קטגוריה:סדרות טלוויזיה המבוססות על ספרים
קטגוריה:סרטי הרפתקאות
קטגוריה:סדרות טלוויזיה בריטיות
קטגוריה:סדרות דרמה תקופתית
אטסוקי איטו

אטסוקי איטו (ביפנית: 伊藤 敦樹; נולד ב-11 באוגוסט 1998 באוראווה שביפן) הוא כדורגלן יפני המשחק בעמדת הקשר האחורי בקבוצת אוראווה רד דיימונדס מליגת העל היפנית ובנבחרת יפן.

== קריירת מועדונים ==
איטו גדל במחלקת הנוער של אוראווה רד דיימונדס, ובהמשך שיחק בקבוצת הכדורגל של אוניברסיטת ריוצו קייזאי. בשנת 2021 החל לשחק בקבוצה הבוגרת של אוראווה רד דיימונדס במסגרת ליגת העל היפנית.

== קריירה בינלאומית ==
ב-15 ביוני 2023 ערך איטו את הופעת הבכורה שלו בנבחרת יפן, בניצחון 6-0 על נבחרת אל סלוודור במשחק ידידות. ב-12 בספטמבר 2023 הבקיע את שער הבכורה שלו בנבחרת, בניצחון 4-2 על נבחרת טורקיה במשחק ידידות.

== תארים ==
;אוראווה רד דיימונדס
* ליגת האלופות האסיאתית (1): 2022
* גביע הקיסר (1): 2021
* הסופר קאפ היפני (1): 2022

== קישורים חיצוניים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני אוראווה רד דיימונדס
קטגוריה:כדורגלני נבחרת יפן
קטגוריה:יפנים שנולדו ב-1998